อนุทิน ไม่กังวล ฝ่ายค้านเตรียมอภิปรายไม่ไว้วางใจ มั่นใจรัฐมนตรีทุกคนชี้แจงได้
อนุทิน ไม่กังวล ฝ่ายค้านเตรียมอภิปรายไม่ไว้วางใจ มั่นใจรัฐมนตรีทุกคนชี้แจงได้นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงกรณีที่ฝ่ายค้านเตรียมยื่นขอเปิดอภิปรายไม่ไว้วางใจ และมีรายชื่อผู้ถูกอภิปรายคือนายศักดิ์สยาม ชิดชอบ รัฐมนตรีว่าการกระทรวงคมนาคม ว่า ส่วนตัวไม่กังวลและได้หารือกับนายศักดิ์สยามแล้ว มีความมั่นใจว่าเมื่อเป็นรัฐมนตรีในระบอบประชาธิปไตยและระบบรัฐสภา ก็พร้อมที่จะถูกตรวจสอบและพร้อมที่จะตอบทุกข้อซักถามให้มีความชัดเจนส่วนจะเร็วไปหรือไม่ ที่จะมีการอภิปรายไม่ไว้วางใจ เนื่องจากยังทำหน้าที่ได้ไม่นานนั้น นายอนุทิน กล่าวว่า เมื่อทำงานด้วยความซื่อสัตย์และมีเจตนารมย์ที่ดี ทำเพื่อประโยชน์ของประเทศเป็นหลัก ก็ไม่มีอะไรให้กังวล พร้อมมองว่าต่างฝ่ายต่างทำหน้าที่ ฝ่ายค้านมีหน้าที่ตรวจสอบ เมื่อถึงเวลาก็ดำเนินการ มิเช่นนั้นจะถูกมองว่าละเลยการทำหน้าที่ของตนเอง อย่างไรก็ตามเมื่อถูกอภิปรายไม่ไว้วางใจก็ให้ชี้แจงด้วยข้อมูลที่ครบถ้วน ชัดเจน เพราะหากชี้แจงไม่ได้ก็มีความเสี่ยงที่จะถูกลงมติไม่ไว้วางใจทั้งนี้ไม่ได้กำชับรัฐมนตรีในสัดส่วนของพรรค เพราะเขื่อมั่นว่าทุกคนรับผิดชอบทำงานอย่างเต็มที่ ด้วยความซื่อสัตย์ เพื่อประชาชน ขอเพียงอย่างเดียวว่าอย่าคดโกง